
Kárpátaljai Magyar Művelődési Intézet

ЗОБО «Центр підтримки угорської культури»

90202 Beregszász, Széchenyi u. 59 B.

Tel./fax: + 380 3141 42815, e-mail: titkarsag@mekk.uz.ua, kmmi@swi.net.ua
Honlap: www.kmmi.org.ua
___________________________________________________________

KMMI Hírlevél  III. évfolyam, 16. (69) szám.  2011. április 20.
Áldott húsvéti ünnepeket kíván minden kedves olvasónknak 

a Kárpátaljai Magyar Művelődési Intézet kollektívája!

Krisztus feltámadt! Valóban feltámadt!

Adjon a jó isten boldog ünnepeket!
Mindenféle jókkal lásson el titeket!
Az öreg nagyapám ily köszöntőt hagyott:
Örvendjetek vígan, Jézus feltámadott!
Öröm ez tinéktek, énnekem és másnak,
De én is örülök a hímes tojásnak.
Adjanak hát nékem néhány piros tojást,
Hogy jó kedvvel menjek az utamra tovább!
(locsolóvers-részlet)

Fontosabb programok, események, felhívások

április végén – május folyamán
április második felében
2011. április 19–20. Húsvétváró Ungváron. A városi skanzenben (azaz a Szabadtéri Néprajzi Múzeumban) művészi tojásfestés, hímes-készítés várja az érdeklődőket.

2011. április 24-25.  Húsvéti ünnepségek, pászkaszentelés Kárpátalja-szerte.
2011. április 25. A Szakura Fest ’2011 nemzetközi zenei-művészeti fesztivál nyitórendezvénye (résztvevői között van a MÉKK Munkácsy Mihály Képzőművészeti Egyesülete is).

2011. április 26. Tiszaháti Tájmúzeum (Tiszabökény-Farkasfalva). Húsvéti szomszédolás: hagyományos locsolókedd és tojásvadászat a helyi önkormányzat, a KMMI és a MÉKK szervezésében.(Kezdete: 13.00 óra.)
2011. április 28. A 65 éves  Magyar Melódiák kamaraegyüttes  „Operett Gálakoncert”-je a Kárpátaljai Filharmóniában nagytermében. Fellép Mészáros János (tenor), Nagy Anikó (szoprán), Tóth Sándor (tenor). Műsorvezető: Kiss Gabriella. (Kezdete: 17.30 óra. Infó: 63-05-43, 63-05-44, www.philarmonia.uz.ua)
2011. április 29–30. A könyvtár mint közösségi színtér – könyvtárosok, művelődési dolgozók továbbképzése a KMMI szervezésében az Országos Széchényi Könyvtár Könyvtári Intézete közreműködésével. A képzés segítséget nyújt a kistelepülések könyvtáraiban, művelődési házaiban dolgozó könyvtárosok számára intézményük korszerű felfogáson alapuló működtetésében. Tanfolyamvezető: Fehér Miklós, OSZK Könyvtári Intézet munkatársa. Társszervező: a Kárpátaljai Magyar Könyvtárosok Egyesülete. Helyszín: beregszászi Európa-Magyar Ház. (Kezdete: 10.00 óra.)

2011. április 30. A Szolyvai Emlékparkbizottság tavaszi szemléje a szolyvai emlékparkban. (Kezdete: 10.00 óra.)
2011. április 29–30. Innováció a falusi turizmusban – a vidéki területek fejlesztési stratégiája című nemzetközi tudományos konferencia Ungváron (Börvinges, Zolota Hora Hotel). Kapcsolattartó: Marcsenko Olekszandr. Tel.: (0312) 61-43-55, fax: (03122) 3-34-49.E-mail: tur_info@uzez.uz.ua
2011. április 30. – III. Beregvidéken félmaraton és 10 kilométeres távfutás. Szervező: Advance Kárpátaljai Tanácsadó és Fejlesztő Központ. Info: (03141) 4-32-85.
májusi Programelőzetes

2011. május 1. A szatmári béke 300. évfordulója alkalmából megemlékezés és koszorúzási ünnepség a tiszabökényi Turulos emlékoszlopnál az Erdélyi Magyar Közművelődési Egyesület, a MÉKK  és más civilszervezetek szervezésében. Köszöntőt mond: Dupka György, a Magyar Értelmiségiek Kárpátaljai Közössége elnöke, Rezes Károly, a Nagyszőlősi Járási Állami Közigazgatás elnöke, Muzsnay Árpád, az Erdélyi Magyar Közművelődési Egyesület alelnöke (Szatmárnémeti). Beszédet tart: Katona Tamás, történész (Budapest). Kezdete: 12.30 óra.)
2011. május 8.  VIII. „Ugocsai szőlőfürt” Borfesztivál Az ünnepség Nagyszőlős főterén 9.00 órakor veszi kezdetét.
2011. május 8.  Anyák-napi rendezvényeket szerveznek több magyarlakta tekepülésen.
2011. május 10. Juhász László sárosoroszi festő grafikai kiállítása az ungvári Kárpátaljai Nemzetiségek Kulturális Központjában. Kísérőrendezvény: Kurmai-Ráti Szilvia: Törékeny szentek című kötetének bemutatója. (Kezdete: 15.00 óra.)

2011. május 18. Munkács Art -2011. munkácsi magyar képzőművészeti csoport kiállítása a Péterfalvai Képtárban a múzeumok világnapja alkalmából. (Kezdete: 15.00 óra.)
2011. május 19.  Mihajlo Beleny és Puhlik-Beleny Magda jubileumi kiállítása a Kárpátaljai Megyei Közigazgatási Hivatal előcsarnokában. (Kezdete: 15.00 óra.)
2011. május 21.  A Magyar Egészségügyi Társaság ungvári fóruma. (Kezdete: 10.00 óra.)
2011. május 20-21.  Beregszász város napja.
2011. május 27.  Az Ünnepi Könyvhétre megjelent könyvek bemutatója, író-olvasó találkozó a beregszászi Európa-Magyar Házban.
2011. május 27-28. Könyvtári partnerkapcsolatok. Könyvtárosok, művelődési dolgozók továbbképzése a KMMI szervezésében az Országos Széchényi Könyvtár Könyvtári Intézete közreműködésével. Társszervező: a Kárpátaljai Magyar Könyvtárosok Egyesülete. Tanfolyamvezető: Vidra Szabó Ferenc, OSZK Könyvtári Intézet munkatársa. Helyszín: beregszászi Európa-Magyar Ház. (Kezdete: 10.00 óra.)

Vendégségben

2011. április 22– 23. V. Sárrét Íze fesztivál (Nagyrábé). VII. Szent György-nap a Nagyrábéi Polgármesteri Hivatal és a Kossuth Lajos Művelődési Ház szervezésében. A kétnapos gazdag kulturális műsor programjának kárpátaljai vonatkozásai: 

* Nagyrábé (Gyarmati Sándorné polgármester) és Bene (Szuhán András polgármester) közötti testvértelepülési megállapodás aláírása;

* Kárpátalja ezredéves kincsei – Zubánics László beregszászi történész fotókiállítása (megnyitja Kocsis Csaba író, szerkesztő). 

* Kárpátalja története dióhéjban. A falusi turizmus törekvései, eredményei (előadó Dupka György, a KMMI igazgatója és Szuhán András község Bene polgármestere). 

A rendezvényen fellép a pétarfalvai Kokas-banda (művészeti vezető Kokas Károly). 
2011. április 28–május 1. A szatmári béke 300. évfordulója alkalmából az Erdélyi Magyar Közművelődési Egyesület kezdeményezésére az alábbi rendezvényekre kerül sor: 
2011. április 28., Nagykároly. Történelmi tanácskozáson többek között Zubánics László helytörténész, közíró  A beregi, ungi és máramarosi várak szerepe a II. Rákóczi Ferenc vezette szabadságharcban címmel tart előadást. (A tanácskozás kezdete: 16 00 óra.)
2011. április 29., Szatmárnémeti. A történelmi tanácskozás folytatása. Kiállítás-megnyitása. 
 
2011. április 30., Majtényi sík. Megemlékezés és koszorúzás. A felkért szónokok közt beszédet mond Zubánics László, az Ukrajnai Magyar Nemzeti Tanács elnöke. (A megemlékezés kezdete 11. 00  óra).  
2011. május 1. Megemlékezések és koszorúzások Tarpán, Tiszabecsen és Tiszabökényben.
2011. május 3. Bemutatkoznak a Kárpát-medence régiói – Kárpátalja. XI. Területfejlesztési Szabadegyetem Sopronban. Szervező a Nyugat-Magyarországi Egyetem  Közgazdaságtudományi Kar Nemzetközi és Regionális Gazdaságtani Intézete. Kárpátaljáról Zubánics László vesz részt a testület munkájában.
  
2011. május 4-9.  Erdélyi emlékút. Emlékezés a kommunizmus áldozataira a Magyarországi Németek Pécs-Baranyai Nemzetiségi Köre – Német Kör szervezésében. A "Nem mondhatom el senkinek, elmondom hát mindenkinek" program célja, hogy minél szélesebb körben ismertté váljon, és köztudatba kerüljön a „malenkij robot” története, a Kárpát-medence más országaiban is. Ennek eszközeként programban szerepel a malenkij robotra elhurcolt civilek emlékezetére koszorúzás és megemlékezések tartása, valamint filmek, kiadványok, dokumentumok, tárgyak összegyűjtése. Közösen keressük fel az egykori gyűjtőtáborok és emlékhelyek helyszínét, ahol megemlékezünk az áldozatokról. Az „Itt volt a végállomás” című úniós pályázat részeként célunk végiglátogatni azokat a helyszíneket, ahol elosztó és gyűjtőtáborok voltak: Nagykároly, Szaniszló, Szatmárnémeti, Érmindszent, Nagyszeben, Nagydisznód, Brassó, Ligetfalva, Marosvásárhely, Szászrégen, Nagyenyed, Déva, Lugos, Temesvár, Arad. A program kárpátaljai részvevői: Dupka György Gulág-kutató és Kovács Erzsébet, a Kárpátinfó felelős szerkesztője.
2011. május 5-6.  Pécs, A Duna régió közösségeinek kulturális öröksége. Európa jövője, a jövő kultúrája című nemzetközi konferencia a Határokon Túli Magyarságért Alapítvány szervezésében. A KMMI-t Zubánics László elnök képviseli.
2011. május 13.  A Nemzetközi Szent György Lovagrend avatóünnepsége Zalaegerszegen. Az ünnepségen fellépnek a Lovagrend Somogy és Zala Megyei Priorátusa a Kárpátaljai Magyar Művelődési Intézettel (KMMI) közösen megszervezett „Mert én magyarnak itt születtem...” című tehetségkutató verseny győztesei. A küldöttség vezetője: Zubánics László, a KMMI elnöke.
2011. május 30.  A Magyar Nyelv és Kultúra Nemzetközi Társaságának elnökségi ülése, amelynek napirendjén  a nyári-őszi programok megtárgyalása és elfogadása szerepel. Kárpátaljáról Dupka György, a MÉKK elnöke vesz részt a testület munkájában.
A Credo verséneklő együttes ÁPRILISI-MÁJUSI programjából
Fellépések: 

2011. április 30. – Ungvár  – Református Kórusok X. Találkozója.  

2011. április 30. Credo Verséneklő Együttes koncertje az ungvári Váralja múzeum-kávéházban. (Kezdete: 16.00 óra.)
2011. május 1. – Rát – a Szent Mihály Gyermekotthon kórusának ünnepi koncertje. 
2011. május 3. –  Sopron. XI. Területfejlesztési Szabadegyetem.
Megjelent a Credo együttes legújabb, Istentől keletre című 9. lemeze. (credoalapitvany@gmail.com, Honlap: http://www.credo.van.hu)
 

Programajánló kiállítások:

· Prófusz Marianna: Beregi szőttesekből. Kiállítás a berekfürdői Református Egyház Megbékélés Házában (a tárlat 2011. május 1-ig tekinthető meg). 
· Tavaszi ébredés – a természet dallama címmel Darabán János és Bilák Marina rahói képzőművészek kiállítása a beregszászi Európa-Magyar Házban (a tárlat 2011. május 18-ig tekinthető meg). 
· Lőrincz István fotográfus (Ungvár) III. Kárpátaljai kaleidoszkóp című fotókiállítása az UNE Humán-Természettudományi Magyar Karán (a tárlat 2011. május 30-ig tekinthető meg). 
· Soltész Péter (Ungvár) festőművész „Évszakok, emberek” című egyéni kiállítása az ungvári Váralja múzeum-kávéházban. 

· Garanyi József és Horváth Anna képzőművészek emlékkiállítása a Beregvidéki Múzeumban.

· Bartosh Tatjana, Bartosh József és más kárpátaljai kortárs alkotók kiállítása a beregszentmiklósi várkastélyban. 

· Kárpátalja kortárs képzőművészeinek, népművészeinek, fotóművészeinek állandó kiállítása a Péterfalvai Képtárban.
·  Matl Péter Tavaszi álmok című kiállítása a II. Rákóczi Ferenc Kárpátaljai Magyar Főiskola Gross Arnold kiállítóteremben (a tárlat 2011. április 26-ig tekinthető meg). 
· Volodimir Gyenscsikov krími művész lencérnából csomózott, „rajzolt” ikonokat bemutató kiállítása a Magyar Köztársaság Ungvári Főkonzulátusán (a tárlat 2011. május 1-ig tekinthető meg). 
(A szervezők a programváltoztatás jogát fenntartják.)
Összeállította: Dupka György és Zubánics László
Folyamatos rendezvények, tennivalók:

Folyamatos tennivalók. Közgyűjteményi állománygyarapítás, ukrajnai magyar nyomtatott hungarikumok, hanganyagok gyűjtése, feldolgozása. Közművelődési rendezvények szervezése, koordinálása, szakmai tanácsadás, adatbázis gondozás. Kisebbségkutatási programok koordinálása, a KMMI-füzetek kiadása. Képzőművészeti kiállítás. Fotókiállítás, könyv- és sajtókiállítás. Együtt c. irodalmi, művészeti és kulturális folyóirat kiadása. Kárpátaljai Magyar Krónika kiadása.  Honlap (www.kmmi.org.ua) gondozás, frissítés, adatfeltöltés.

Ön a Kárpátaljai Magyar Művelődési Intézet és a Magyar Értelmiségiek Kárpátaljai Közössége

hírlevelét olvassa. A hírlevél irodalmi, művészeti híreket, információkat tartalmaz. 

A levelezési lista nyilvános, ahhoz bárki csatlakozhat, s bármely tag felvetetheti mások címét.

